ระเบียบสภาประจำสถาบันราชภัฏสวนสุนันทาระเบียบสภาประจำสถาบันราชภัฏสวนสุนันทาว่าด้วย กองทุนพัฒนาบุคลากรสถาบันราชภัฏสวนสุนันทาพ.ศ. ๒๕๔๒[๑] สถาบันราชภัฏสวนสุนันทาประสงค์จะให้มีกองทุนขึ้นเพื่อพัฒนาบุคลากรให้สอดรับกับการเปลี่ยนแปลงของสถาบันในอนาคตจำเป็นต้องเสนอระเบียบนี้ขึ้น อาศัยอำนาจตามความในมาตรา ๓๐ (๒)แห่งพระราชบัญญัติสถาบันราชภัฏ พ.ศ. ๒๕๓๘สภาประจำสถาบันราชภัฏสวนสุนันทาจึงวางระเบียบว่าด้วย กองทุนพัฒนาบุคลากรสถาบันราชภัฏสวนสุนันทา ไว้ดังนี้ข้อ ๑ระเบียบนี้เรียกว่า ระเบียบสภาประจำสถาบันราชภัฏสวนสุนันทา ว่าด้วย กองทุนพัฒนาบุคลากรสถาบันราชภัฏสวนสุนันทา พ.ศ.๒๕๔๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓บรรดาระเบียบ ข้อบังคับ คำสั่งหรือประกาศอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้กองทุน หมายถึง กองทุนพัฒนาบุคลากรสถาบันราชภัฏสวนสุนันทา ที่เป็นไปตามระเบียบนี้บุคลากร หมายถึง ข้าราชการครู, ข้าราชการพลเรือนสามัญ,ลูกจ้างประจำและลูกจ้างชั่วคราวที่ปฏิบัติหน้าที่อยู่ ณ สถาบันราชภัฏสวนสุนันทาและมีเวลาการปฏิบัติงานในสถาบันมาแล้วไม่น้อยกว่า ๖ เดือนสภาประจำสถาบัน หมายถึงสภาประจำสถาบันราชภัฏสวนสุนันทาสถาบัน หมายถึง สถาบันราชภัฏสวนสุนันทาคณะกรรมการบริหาร หมายถึง คณะกรรมการบริหาร กองทุนพัฒนาบุคลากรสถาบันราชภัฏสวนสุนันทาอธิการบดี หมายถึง อธิการบดีสถาบันราชภัฏสวนสุนันทาผู้จัดการกองทุน หมายถึง ผู้จัดการ กองทุนพัฒนาบุคลากรสถาบันราชภัฏสวนสุนันทาข้อ ๕กองทุนจัดตั้งขึ้นเพื่อวัตถุประสงค์ ดังนี้๕.๑สนับสนุนการศึกษา การเรียนร่วมบางรายวิชาหรือบางส่วนของหลักสูตร การฝึกอบรมการศึกษาดูงาน การประชุมสัมมนา การค้นคว้าวิจัย การประดิษฐ์แนวคิดค้น การให้รางวัลการสมนาคุณ ประเภททั้งในประเทศและต่างประเทศ ทั้งนี้ ให้เป็นไปตามความต้องการของสถาบัน๕.๒ส่งเสริมภารกิจอื่น ๆ ที่เกี่ยวเนื่องกับกิจกรรมในข้อ ๕.๑ข้อ ๖รายได้ของกองทุน เงินกองทุนอาจมาจากแหล่งดังต่อไปนี้๖.๑เงินทุนเมื่อแรกตั้ง ให้จัดสรรจากเงินคงเหลือของสถาบันตามจำนวนตามที่สภาประจำสถาบันกำหนด๖.๒เงินสมทบจากเงินรายได้ของสถาบันตามระเบียบว่าด้วยเรื่องนั้น ๆ๖.๓เงินบำรุงการศึกษาประจำปีไม่น้อยกว่าร้อยละ ๑๐ ของวงเงินคงเหลือจากเงินนอกงบประมาณหรือตามที่สภาประจำสถาบันกำหนดในแต่ละปี๖.๔เงินหรือทรัพย์สินที่ได้จากการบริจาคตามวัตถุประสงค์๖.๕ดอกเบี้ยและผลประโยชน์จากกองทุน๖.๖รายได้จากการจัดกิจกรรมในโอกาสต่าง ๆ๖.๗รายได้อื่น ๆข้อ ๗รายจ่ายของกองทุน เงินกองทุนอาจใช้จ่ายดังต่อไปนี้๗.๑ค่าใช้จ่ายตามวัตถุประสงค์ของกองทุน๗.๒ค่าใช้จ่ายตามความประสงค์ของผู้บริจาคตามข้อ ๖.๔๗.๓ค่าใช้จ่ายในการดำเนินงานกองทุน๗.๔ค่าใช้จ่ายอื่น ๆ ตามมติเอกฉันท์ของคณะกรรมการบริหารข้อ ๘คณะกรรมการบริหารกองทุน ได้แก่๘.๑อธิการบดีหรือบุคคลที่อธิการบดีมอบหมายเป็นประธาน๘.๒ผู้แทนผู้บริหาร จำนวน ๓ คน ประกอบด้วยกรรมการที่เลือกจากรองอธิการบดี ๑ คน และคณบดี๒ คน ที่เลือกกันเองในแต่ละกลุ่มเป็นกรรมการ๘.๓ผู้แทนคณาจารย์ ในสภาประจำสถาบันที่เลือกกันเองในกลุ่ม จำนวน ๒ คนเป็นกรรมการ๘.๔ผู้แทนจากสำนักงานอธิการบดี จำนวน ๑ คน เป็นกรรมการและเลขานุการกองทุนผู้แทนจากฝ่ายการเงิน จำนวน ๑ คน เป็นเหรัญญิกให้คณะกรรมการบริหารกองทุนตามข้อ๘.๑, ๘.๒, ๘.๓ ดำรงตำแหน่งตามวาระการดำรงตำแหน่งอธิการบดี, ผู้แทนผู้บริหาร และผู้แทนคณาจารย์ สำหรับกรรมการตามข้อ ๘.๔ให้ดำรงตำแหน่งคราวละ ๔ ปีเมื่อผู้ใดหมดคุณสมบัติหรือความเป็นกรรมการสิ้นสุดลงก่อนหมดวาระให้สถาบันแต่งตั้งบุคคลขึ้นทำหน้าที่แทนและให้อยู่ในตำแหน่งจนครบวาระที่เหลือ๘.๕ผู้จัดการกองทุนแต่งตั้งโดยประธานเสนอให้สถาบันแต่งตั้ง และดำรงตำแหน่งคราวละ ๒ ปีและอาจแต่งตั้งใหม่ได้อีกเมื่อผู้ใดหมดคุณสมบัติหรือความเป็นกรรมการสิ้นสุดลงก่อนหมดวาระให้สถาบันแต่งตั้งบุคคลขึ้นทำหน้าที่แทนและอยู่ในตำแหน่งจนครบวาระที่เหลือข้อ ๙คณะกรรมการบริหารกองทุน มีหน้าที่ดังนี้๙.๑ดำเนินการให้เป็นไปตามวัตถุประสงค์ของกองทุน๙.๒กำหนดแผน หลักเกณฑ์และแนวปฏิบัติในการขอใช้เงินและรับเงินของกองทุน๙.๓พิจารณาจัดสรรเงินของกองทุนโดยความเห็นชอบของสถาบัน๙.๔เสนอวิธีการระดมเงินเข้ากองทุน๙.๕รักษาระดับเงินกองทุนให้คงมีอยู่ไม่น้อยกว่าเงินกองทุนเมื่อแรกตั้ง๙.๖ดูแลและติดตามการดำเนินงานและการใช้จ่ายเงินของกองทุน๙.๗อาจแต่งตั้งอนุกรรมการเพื่อรับผิดชอบเฉพาะกิจตามที่คณะกรรมการบริหารกองทุนมอบหมาย๙.๘ดำเนินการอื่น ๆ ที่เกี่ยวกับกองทุนข้อ ๑๐ผู้จัดการกองทุนมีหน้าที่ดังนี้๑๐.๑บริหารกิจการตามระเบียบหรือมติของคณะกรรมการบริหารกองทุน๑๐.๒รับจ่าย เก็บรักษาเงิน ทรัพย์สินและจัดทำบัญชีของกองทุน๑๐.๓เก็บรักษาเอกสารของกองทุน๑๐.๔จัดทำแผนงานและงบประมาณรายจ่ายประจำปีของกองทุน ให้คณะกรรมการบริหารกองทุนพิจารณา๑๐.๕รายงานแสดงยอดทรัพย์สินต่อคณะกรรมการบริหารกองทุนเป็นประจำทุกสิ้นเดือนข้อ ๑๑การเก็บรักษาเงินกองทุนให้ผู้จัดการกองทุนนำฝากธนาคารพาณิชย์ในนามของกองทุนพัฒนาบุคลากรสถาบันราชภัฏสวนสุนันทาโดยให้ประธานกรรมการกับผู้จัดการกองทุนหรือกรรมการคนหนึ่งที่คณะกรรมการมอบหมายลงนามสั่งจ่ายร่วมกันสองในสามคนให้ผู้จัดการกองทุนเก็บรักษาเงินสดไว้สำรองจ่ายได้ภายในวงเงินไม่เกินหนึ่งหมื่นบาทโดยให้เก็บรักษาไว้ตามระเบียบของทางราชการข้อ ๑๒การจัดหาผลประโยชน์ของกองทุนให้เป็นไปตามมติคณะกรรมการบริหารกองทุนข้อ ๑๓การเบิกจ่ายเงินให้ประธานกรรมการมีอำนาจอนุมัติการเบิกจ่ายเงินในรายการและวงเงินตามงบประมาณที่คณะกรรมการบริหารกองทุนให้ความเห็นชอบแล้วข้อ ๑๔กรณีการศึกษาตามข้อ ๕.๑ที่เป็นไปเพื่อการขอรับปริญญาให้นำระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการสถาบันราชภัฏสวนสุนันทา พ.ศ.๒๕๔๒ มาใช้โดยอนุโลมข้อ ๑๕การทำนิติกรรมใด ๆ หรือการลงลายมือชื่อในเอกสารของกองทุนให้ทำในนามของสถาบันโดยให้อธิการบดีหรือรองอธิการบดีที่ได้รับมอบหมายเป็นผู้ลงลายมือชื่อตามระเบียบราชการข้อ ๑๖ให้สถาบันแต่งตั้งกรรมการตรวจสอบภายในเป็นผู้ตรวจสอบการดำเนินงานของกองทุนอย่างน้อยปีละครั้งและรายงานให้สภาประจำสถาบันทราบข้อ ๑๗เมื่อเลิกกองทุนนี้ ให้โอนเงินที่เหลือเข้าเป็นเงินบำรุงการศึกษาและทรัพย์สินของกองทุนให้เป็นของสถาบันข้อ ๑๘ให้อธิการบดีเป็นผู้รักษาการให้เป็นไปตามระเบียบนี้และเป็นผู้ชี้ขาดในกรณีที่เกิดปัญหาจากการใช้ระเบียบนี้ประกาศ ณ วันที่ ๓๐ธันวาคม พ.ศ. ๒๕๔๒ดิลก บุญเรืองรอดอุปนายกสภารักษาการแทนนายกสภาประจำสถาบันราชภัฏสวนสุนันทาปริญสินีย์/ผู้จัดทำ๒๗ เมษายน ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๑๘๔ ง/หน้า ๒๓/๒๖ พฤศจิกายน ๒๕๕๐